Κανονισμοί κράτησης, χρεώσεων, χρήσης και εξόφλησης αιθουσών στο Πολιτιστικό Κέντρο και τη Δημοτική Βιβλιοθήκη Στροβόλου από 1/9/20

1. Οι χώροι που θα διατίθενται προς ενοικίαση είναι οι δύο αίθουσες του Πολιτιστικού Κέντρου (Α και Β, ενωμένες ή χωρισμένες στον ίδιο ενοικιαστή όμως), το φουαγιέ του Πολιτιστικού Κέντρου και η αίθουσα εκδηλώσεων της Δημοτικής Βιβλιοθήκης. Σημειώνεται ότι το φουγιέ του Πολιτιστικού Κέντρου δεν θα παραχωρείται σε διαφορετικό ενοικιαστή από τον ενοικιαστή των Αιθουσών Α και Β για τις ίδιες ώρες και ημέρες.
2. Οι χώροι που αναφέρονται στο σημείο 1 θα μπορούν να παραχωρηθούν από τις 8:00 μέχρι τις 14:30 (6,5 ώρες) και από τις 15:30 μέχρι τις μέχρι τις 23:00 (7,5 ώρες συνολικά), σε περίπτωση που ο ενοικιαστής τις απογευματινές ώρες είναι διαφορετικός από τον ενοικιαστή τις πρωινές ώρες. Στις 14:30 οι πρωινοί χρήστες θα πρέπει υποχρεωτικά να αποχωρούν από τους χώρους, προκειμένου το προσωπικό του Δήμου να τους ετοιμάσει εκ νέου με βάση την απογευματινή χρήση τους.
3. Σε περίπτωση που ο ενοικιαστής παραμένει ο ίδιος τις πρωινές και απογευματινές ώρες, τότε εννοείται ότι το υποχρεωτικό κενό τις ώρες 14:30-15:30 δεν θα υφίσταται (συνολικά 15 ώρες χρήσης).
4. Τα αιτήματα για κράτηση οποιασδήποτε αίθουσας/χώρου θα πρέπει να υποβάλλονται γραπτώς στον Δήμο. **Για τη διατήρηση της κράτησης της αίθουσας, ο αιτητής οφείλει να καταβάλει στον Δήμο προκαταβολή 20% του συνολικού ποσού χρέωσης, τουλάχιστον έναν (1) μήνα πριν την πραγματοποίηση της εκδήλωσης/δραστηριότητας, υπογράφοντας ταυτόχρονα σχετική συμφωνία με τον Δήμο. Σε περίπτωση ακύρωσης της κράτησης από τον αιτητή σε λιγότερο διάστημα του ενός μηνός πριν την εκδήλωση, η προκαταβολή δεν θα επιστρέφεται.**
5. **Για κρατήσεις που αφορούν εκδηλώσεις που θα γίνουν σε λιγότερο του ενός μηνός, ο αιτητής θα πρέπει να καταβάλλει προκαταβολή εντός τριών ημερών από την ημέρα που επιβεβαιώθηκε γραπτώς από τον Δήμο η διαθεσιμότητα του χώρου.**
6. **Σε περίπτωση μη καταβολής της προκαταβολής ως τα σημεία 4 και 5, τότε η κράτηση θα ακυρώνεται αυτόματα.**
7. **Η εξόφληση του υπόλοιπου ποσού της χρέωσης θα πρέπει να γίνεται μία ημέρα πριν την πραγματοποίηση της εκδήλωση.**
8. Για ταυτόχρονη χρήση των Αιθουσών Α και Β και της Αίθουσας της Δημοτικής Βιβλιοθήκης, η συνολική χρέωση θα προκύψει από το άθροισμα των επί μέρους χρεώσεων για τον κάθε χώρο
9. Η μέγιστη χρονική περίοδος που μπορεί να γίνει συνεχόμενη χρήση από τον ίδιο χρήστη κάθε μίας από τις Αίθουσες του Πολιτιστικού Κέντρου και της Δημοτικής Βιβλιοθήκης είναι 2 εβδομάδες (14 ημέρες, συμπεριλαμβανομένων και των ημερών των Σαββατοκύριακων). Η παραχώρηση των χώρων αυτών για πέραν των 14 ημερών θα γίνεται κατόπιν ειδικής έγκρισης από τον Δήμο.
10. Οι εξωτερικοί χώροι του Πολιτιστικού Κέντρου δεν παραχωρούνται προς ενοικίαση, εκτός σε περιπτώσεις εκδηλώσεων του Δήμου ή του Ιδρύματος Πολυδύναμο Δημοτικό Κέντρο Στροβόλου
11. **Σε κάθε περίπτωση όλες οι Αίθουσες του Πολιτιστικού Κέντρου και της Δημοτικής Βιβλιοθήκης θα χρησιμοποιούνται μόνο για τους σκοπούς που ορίζονται από τους κανονισμούς λειτουργίας των χώρων.**
12. Κανένας χώρος του Πολιτιστικού Κέντρου και της Δημοτικής Βιβλιοθήκης δεν θα παραχωρείται για παιδικά πάρτι ή πάρτι γενεθλίων.
13. Μικρή δεξίωση θα μπορεί να δοθεί μόνο στο φουαγιέ του Πολιτιστικού Κέντρου και κατόπιν ενημέρωσης του Δήμου. Δεν επιτρέπεται η χρήση των Αιθουσών Α και Β του Πολιτιστικού Κέντρου και της Αίθουσας της Δημοτικής Βιβλιοθήκης για τη διοργάνωση δεξιώσεων. Επίσης, δεν επιτρέπεται η κατανάλωση εδεσμάτων και ποτών εντός των Αιθουσών Α και Β του Πολιτιστικού Κέντρου και της Αίθουσας της Δημοτικής Βιβλιοθήκης.
14. Τυχόν αιτήματα για τακτική και επαναλαμβανόμενη χρήση από τον ίδιο χρήστη (δηλαδή ενοικίαση του χώρου σε συγκεκριμένες ημέρες την εβδομάδα, είτε ανά δεκαπενθήμερο) δεν θα εξυπηρετούνται.
15. Σε περίπτωση που οποιοσδήποτε ενδιαφερόμενος κάνει χρήση των χώρων σε πέραν από 5 διαφορετικές κρατήσεις ετησίως (όχι για μία κράτηση 5 συνεχόμενων ημερών, αλλά για 5 διαφορετικές κρατήσεις, μίας ή περισσότερων ημερών η καθεμιά), τότε θα χρεώνεται κανονικά για τις 5 πρώτες κρατήσεις και από την 6η κράτηση και μετά θα λαμβάνει 20% χρέωση στο συνολικό κόστος της κάθε κράτησης. Έκπτωση θα μπορεί να παραχωρηθεί μόνο εφόσον ο χρήσης έχει εξοφλήσει τις προηγούμενες οφειλές του για τις 5 προηγούμενες χρήσεις του χώρου.

Διευκρινίζεται ότι για τον υπολογισμό του συνολικού αριθμού κρατήσεων θα λαμβάνεται υπόψη αθροιστικά η χρήση των αιθουσών ολόκληρου του χώρου (ως ενιαίος χώρος Πολιτιστικό Κέντρο-Δημοτική Βιβλιοθήκη και όχι κάθε αίθουσας ξεχωριστά).

**Πίνακας Χρεώσεων για χρήση των Αιθουσών του Πολιτιστικού Κέντρου Στροβόλου και της Δημοτικής Βιβλιοθήκης**

| **Α/Α** | **Χώρος** | **Ώρες και ημέρες χρήσης**  *(συμπεριλαμβανομένης του χρόνου για την προετοιμασία του χώρου και την πραγματοποίηση της εκδήλωσης/δράσης)* | **Χρήση** | **Χρέωση**  **(χωρίς ΦΠΑ)**  **σε ευρώ** |
| --- | --- | --- | --- | --- |
| **1** | * **Αίθουσα Α και Β στο Πολιτιστικό Κέντρο (ενωμένες ή χωρισμένες)**   **και Φουαγιέ Πολιτιστικού Κέντρου** | 8:00-23:00  Δευτέρα – Κυριακή | * Διαλέξεις * Σεμινάρια * Μονοήμερες εκθέσεις * Συναυλίες μουσικής δωματίου * Συνέδρια * Πρόβες * Προετοιμασία χώρου για τις πιο πάνω εκδηλώσεις | * 250 ευρώ ανά ημέρα |
| **2** | * **Αίθουσα Α και Β στο Πολιτιστικό Κέντρο (ενωμένες ή χωρισμένες)**   **και Φουαγιέ Πολιτιστικού Κέντρου** | 8:00-14:00  μόνο τις πρωινές ώρες | * Διαλέξεις * Σεμινάρια * Συναυλίες μουσικής δωματίου * Συνέδρια * Πρόβες * Προετοιμασία χώρου για τις πιο πάνω εκδηλώσεις | * 120 ευρώ ανά ημέρα |
| **3** | * **Αίθουσα Α και Β στο Πολιτιστικό Κέντρο (ενωμένες ή χωρισμένες) και**   **Φουαγιέ Πολιτιστικού Κέντρου** | 15:30-23:00  μόνο τις απογευματινές ώρες | * Διαλέξεις * Μονοήμερες εκθέσεις * Σεμινάρια * Συναυλίες μουσικής δωματίου * Συνέδρια * Προετοιμασία χώρου για τις πιο πάνω εκδηλώσεις | * 150 ευρώ ανά ημέρα |
| **4** | * **Αίθουσα Α και Β στο Πολιτιστικό Κέντρο και Φουαγιέ Πολιτιστικού Κέντρου** | **Για συνεχή χρήση**  **Δευτέρα – Κυριακή**  **Οκτώβριος-Απρίλιος**  **Καθημερινές**  10:00-13:00  16:00-20:30  **Σάββατο και Κυριακή**  10:00-13:00  **Μάιος – Σεπτέμβριος**  **Καθημερινές**  10:00-13:00  17:00-21:00  **Σάββατο και Κυριακή**  10:00-13:00 | * Εκθέσεις | €700 ευρώ συνολικά για 7 ημέρες (Δευτέρα – Κυριακή ή για οποιεσδήποτε άλλες συνεχόμενες επτά ημέρες).  €350 συνολικά για 3 συνεχόμενες ημέρες  Η τιμή περιλαμβάνει μόνο τις ημέρες και τις ώρες λειτουργίας της έκθεσης που ορίζονται από τον Δήμο.   * Για λιγότερες ημέρες θα ισχύει η μέγιστη χρέωση ανά ημέρα, ήτοι €250, καθώς κατά την περίοδο παραμονής της έκθεσης, η αίθουσα δεν θα μπορεί να παραχωρηθεί σε άλλο ενοικιαστή * Για το στήσιμο της έκθεσης θα ισχύσει η μέγιστη τιμή χρέωσης ανά ημέρα ήτοι €250 (βλ. πεδίο 1) * Αν ο ενοικιαστής την πρώτη ημέρα του στησίματος κάνει χρήση της αίθουσας από τις 15:30 και μετά, θα χρεωθεί το ποσό των €150, ως θα ήταν η κανονική χρέωση τις ώρες αυτές (βλ. πεδίο 3) |
| 6 | * **Αίθουσα εκδηλώσεων Δημοτικής Βιβλιοθήκης** | 8:00-23:00 | * Διαλέξεις * Σεμινάρια * Πρόβες ή Συναυλίες μουσικής δωματίου * Συνέδρια * Προετοιμασία χώρου για τις πιο πάνω εκδηλώσεις | * 150 ευρώ ανά ημέρα |
| 7 | * Αίθουσα εκδηλώσεων Δημοτικής Βιβλιοθήκης | 8:00-14:00  μόνο τις πρωινές ώρες | * Διαλέξεις * Σεμινάρια * Συναυλίες μουσικής δωματίου * Συνέδρια * Προετοιμασία χώρου για τις πιο πάνω εκδηλώσεις | * 100 ευρώ ανά ημέρα |
|  | * Αίθουσα εκδηλώσεων Δημοτικής Βιβλιοθήκης | 15:00-23:00  μόνο τις απογευματινές ώρες | * Διαλέξεις * Σεμινάρια * Συναυλίες μουσικής δωματίου * Συνέδρια * Προετοιμασία χώρου για τις πιο πάνω εκδηλώσεις | * 120 ευρώ ανά ημέρα |